"Hommikul sõitsin ringüliga ja tema staabi ülemaga Jägalasse, kus pidi peatuma esimene punaväe ešelon. Esimene mulje, mis jäi venelaste väeosadest, oli küll võrdlemisi kehv. Mehed kui takukoon­lad, ära tulega ligemale mine, lähevad veel põlema. Ei mingit dist­sipliini ega korda - nii kui loomakari. Paistis nii, et meie reamees on saanud ka parema väljaõppe kui nende ohvitserid. Ning meie rea­mehe riietus  ja esinemine on parem kui punaväe ohvitseril. Ja liht punaväe sõdurit ei saa üldse võrrelda meie sõduritega. On täiesti õige jutt, et me oleksime võinud Vene vastu hakata "aga ei ole, kuhu pärast surnud tiblasid matta".